मंत्री ने कहा, ‘‘ पर्रिकर के अमेरिका रवाना होने से पहले मैंने उनसे मुलाकात की थी और वह छह सप्ताह में वापसी को लेकर बेहद आश्वस्त थे.’’ उन्होंने संभावना जतायी कि पर्रिकर अमेरिका में अधिक से अधिक आठ सप्ताह के लिये रुक सकते हैं, उन्होंने कहा, ‘‘मुख्यमंत्री जब भी राज्य से बाहर होते हैं तो प्रभार किसी और को देने की परंपरा रही है... लेकिन यह अधिकतर तभी होता है जब संचार के साधन सीमित हों.’’ लेकिन अब संचार कोई समस्या नहीं है. हर दिन पर्रिकर मुख्य सचिव, प्रधान सचिव या जो भी उनसे बात करना चाहता है, उसके संपर्क में होते हैं. तो मुद्दा कहां है? जहां तक प्रशासन का सवाल है तो ऐसा कोई मुद्दा नहीं है.’’